CELEX: 62015CN0533
Language: fi
Date: 2015-10-13 00:00:00
Title: Asia C-533/15: Ennakkoratkaisupyyntö, jonka Bundesgerichtshof (Saksa) on esittänyt 13.10.2015 – Feliks Frisman v. Finnair Oyj

8.2.2016   
            
            
               FI
            
            
               Euroopan unionin virallinen lehti
            
            
               C 48/8
            
         Ennakkoratkaisupyyntö, jonka Bundesgerichtshof (Saksa) on esittänyt 13.10.2015 – Feliks Frisman v. Finnair Oyj
   (Asia C-533/15)
   (2016/C 048/14)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Feliks Frisman
   
      Vastapuoli: Finnair Oyj
   
      Ennakkoratkaisukysymykset
   
   
               1)
            
            
               Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (1) 5 artiklan 1 alakohdan a alakohtaa tulkittava siten, että sopimusta koskevan asian käsitteen alaan kuuluu myös matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 29[5]/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 7 artiklan mukainen korvausvaatimus, joka on esitetty lennosta vastaavaa lentoliikenteen harjoittajaa vastaan, joka ei ole asianomaisen matkustajan sopimuspuoli?
            
         
               2)
            
            
               Siltä osin kuin asetuksen (EY) N:o 44/2001 5 artiklan 1 alakohtaa voidaan soveltaa kysytään seuraavaa:
               Onko silloin, kun matkustajaa kuljetetaan yhdellä useita lentoja käsittävällä lentoreitillä ilman merkittävän pituista välilaskua kauttakulkulentokentillä, lentomatkan ensimmäisen osuuden lähtöpaikkaa pidettävä asetuksen (EY) N:o 44/2001 5 artiklan 1 alakohdan b alakohdan toisen luetelmakohdan mukaisena täytäntöönpanopaikkana myös silloin, kun eri lentoliikenteen harjoittajat ovat toteuttaneet lentoreitin ja kun kanne on kohdistettu lentoliikenteen harjoittajaan, joka vastaa lentomatkan toisesta osuudesta, joka on viivästynyt huomattavasti?
            
         
      (1)  EYVL L 12, s. 1.